CELEX: C2006/331/70
Language: lv
Date: 2006-12-30 00:00:00
Title: Lieta T-146/03: Pirmās instances tiesas 2006. gada 12. decembra spriedums — Asociación de Estaciones de Servicio de Madrid un Federación Catalana de Estaciones de Servicio pret Komisiju (Valsts atbalsti — Spānijas tiesību akti, ar ko paredz pasākumus lauksaimniecības nozarē degvielas cenu pieauguma dēļ — EKL 88. panta 2. punktā paredzētā formālās izmeklēšanas procedūra — Lēmums, ar ko tiek konstatēts, ka atsevišķi pasākumi nav valsts atbalsti — Prasība atcelt tiesību aktu — Pieņemamība — Tiesības celt prasību — Pienākums norādīt pamatojumu)

30.12.2006   
            
            
               LV
            
            
               Eiropas Savienības Oficiālais Vēstnesis
            
            
               C 331/32
            
         Pirmās instances tiesas 2006. gada 12. decembra spriedums — Asociación de Estaciones de Servicio de Madrid un Federación Catalana de Estaciones de Servicio pret Komisiju
   (Lieta T-146/03) (1)
   
   (Valsts atbalsti - Spānijas tiesību akti, ar ko paredz pasākumus lauksaimniecības nozarē degvielas cenu pieauguma dēļ - EKL 88. panta 2. punktā paredzētā formālās izmeklēšanas procedūra - Lēmums, ar ko tiek konstatēts, ka atsevišķi pasākumi nav valsts atbalsti - Prasība atcelt tiesību aktu - Pieņemamība - Tiesības celt prasību - Pienākums norādīt pamatojumu)
   (2006/C 331/70)
   Tiesvedības valoda — spāņu
   Lietas dalībnieki
   
      Prasītājas: Asociación de Empresarios de Estaciones de Servicio de la Comunidad Autónoma de Madrid, Madride (Spānija) un Federación Catalana de Estaciones de Servicio, Barselona (Spānija) (pārstāvji — R. Ortega Bueno [R. Ortega Bueno] un M. Delagado Ečevarija [M. Delgado Echevarría], advokāti)
   
      Atbildētāja: Eiropas Kopienu Komisija (pārstāvji — sākotnēji H. Buendia Sjerra [J. Buendía Sierra], vēlāk — R. Vidāls Puī [J. R. Vidal Puig], pārstāvji)
   
      Persona, kas iestājusies lietā, atbalstot atbildētāju: Spānijas Karaliste (pārstāvji –E. Brakehaiss Konesa [E. Braquehais Conesa], abogado del Estado, un M. Munjoss Peress [M. Muñoz Pérez], pārstāvis)
   Priekšmets
   Daļēja Komisijas 2002. gada 11. decembra lēmuma 2003/293/EK par Spānijas īstenotajiem pasākumiem lauksaimniecības nozarē degvielas cenu pieauguma dēļ (OV 2003, L 111, 24. lpp.) atcelšana.
   Rezolutīvā daļa:
   
               1)
            
            
               atcelt Komisijas 2002. gada 11. decembra lēmuma 2003/293/EK par Spānijas īstenotajiem pasākumiem lauksaimniecības nozarē degvielas cenu pieauguma dēļ 1. pantu, kurā konstatēts, ka Real Decreto-ley 10/2000, de medidas urgentes de apoyo a los sectores agrario, pesquero y del transporte (Dekrēts-likums par steidzamiem atbalsta pasākumiem lauksaimniecības, zivsaimniecības un transporta nozarē) paredzētie atbalsta pasākumi lauksaimniecības kooperatīviem nav atbalsts EKL 87. panta 1. punkta izpratnē.
            
         
               2)
            
            
               Komisija sedz savus, kā arī atlīdzina prasītāju tiesāšanās izdevumus.
            
         
               3)
            
            
               Spānijas Karaliste sedz savus tiesāšanās izdevumus.
            
         
      (1)  OV C 171, 19.7.2003.